Атырау облысында 29 жастағы әйел жүктіліктің 36-аптасында қайтыс болды
DATE: 15:39, 22 Желтоқсан 2023 | GMT +5
TITLE: Атырау облысында 29 жастағы әйел жүктіліктің 36-аптасында қайтыс болды
URL: https://kaz.inform.kz/news/atirau-oblisinda-29-zhastagi-ayel-zhuktlktn-36-aptasinda-kaytis-boldi-e519fd/
META: DATE: 15:39, 22 Желтоқсан 2023 | GMT +5
TOTAL WORDS: 131
AUTHOR(S):
TEXT: Облыстық денсаулық сақтау басқармасының баспасөз қызметі растаған дерекке қарағанда, оқиға Махамбет ауданында тіркелген. Махамбет ауданының тұрғыны жүктіліктің 36-аптасында жергілікті аурухана дәрігерлерінің көмегіне жүгінген. Бұған оның денсаулығындағы өзгеріс себеп болған. Жергілікті дәрігерлер 5-ші желтоқсанда жүкті әйелге ЖРВИ белгісімен медициналық «жедел фарингит» диагнозын қойған. Алайда науқас келесі күні қайтыс болған. «Қазір 29 жастағы жүкті әйелдің қайтыс болуына байланысты сот-медициналық сараптама тағайындалды. Жүкті әйелдің қайтыс болу себептері анықталып жатыр. Сарапатама қорытындысы белгілі болғаннан кейін толық беріледі», - деп хабарлады денсаулық сақтау басқармасының баспасөз қызметі. Еске сала кетелік, бұған дейін Атырауда 51 жастағы әйел емханада алған уколдан соң көз жұмғанын жазған болатынбыз. Атырау қаласындағы №1 емханада сағат 9:15 шамасында 1972 жылғы әйелге укол салынған. Алайда, пациенттің жағдайы нашарлаған. Емхана дәрігерлері жедел жәрдем шақырған. Бірақ, сағат 9:51 шамасында пациенттің биологиялық өлімі тіркелген. Қазір сот-медициналық сараптама тағайындалды
